சமசுகிருத்த்தில் தாமரை மலருக்கு பத்மா என்பது பெயராகும். இந்து புராணங்களில் லட்சுமி தேவியின் புனைப்பெயராகவும் இது குறிப்பிடப்பட்டுள்ளது.

கங்கை நதியின் போக்கிலுள்ள கீழ் பகுதிக்கு பத்மா நதி என்ற பெயர் கொடுக்கப்பட்டுள்ளது. இந்தியாவில் பகிரதி நதி எனப்படும் கங்கையின் மற்றொரு கிளை நதியான ஊக்ளி ஆறு தோன்றும் இடத்திற்குக் கீழே இப்பகுதி அமைந்துள்ளது. பத்மா நதி பல கால்வாய்கள் வழியாக வெவ்வேறு காலங்களில் ஓடிய ஒரு நதியாகும். டெல்டா பகுதியிலுள்ள கங்கையின் ஒவ்வொரு கிளைநதியும் அதன் பழைய நதிப்பாதையின் ஓர் எச்சமாகும் என்று சில ஆசிரியர்கள் குறிப்பிடுகிறார்கள். இந்தியாவின் மேற்கு வங்காளத்தில், மேற்கு கோடியிலிருந்து தொடங்கும் பாகீரதி நதியும், கிழக்கை நோக்கி ஓடும் ஒவ்வொரு கிளைநதிகளும் அவற்றின் மேற்கில் உள்ள நதியைக்காட்டிலும் ஒரு புதிய கால்வாயாகத் தோன்றுகிறது எனவும் குறிக்கிறார்கள்.

குசுட்டியா மாவட்டம்
சொற்பிறப்பு
முர்சிதாபாத் மாவட்டம்
புவியியல்